( 206 ) 
commis de la Royne et moy fumes icy temporisans, et regardans a ce qui 
convient pour la seureté et garde de ce lieu, avec les gens de bien du 
chapitre et de la cité et aulcuns gentilshommes de ce paiz qui faisans 
semblant de promener pour passe temps sont partout aux escoutes, pour 
empescher les assemblées et sont par tous les lieux principaulx chaque 
nuyct ordonnes gens pour veiller tant de ceulx de legliseque aultres. 
Tout ce mal procédé, Sire, que ceulx cy nont point de chef et que 
monseigneur de Liege se treuve bien peu ici, et ny vient sinon comme a 
la dérobée y entrant le soir a dix heures, et partant le matin devant le 
jour, et ny a personne pour porter et soutenir la justice et montrer visage 
aux maulvais, et neammoings les affaires sont maintenant en assez bon 
train et espere que les François et Clevois auront failly a leur emprinse 
pour cette fois. Ledit de Marca ne se doubte encor es deviens et vient en 
chapitre et en eglise comme a lacoustume. 
Sire je prie le benoist créateur qui doinst à votre Majesté très bonne 
et longue vie et victoire de ses ennemis, de Liege ce 4 e de août 1543, 
de votre très sacree impériale Majesté, très humble et très obéissant 
serviteur, Charles Boisot. 
xu 
Lettre de Boisot à Granvelle, premier conseiller d’État et garde des sceaux 
de Vempereur , 7 août 1545. 
(Papiers d'État et de l’Audience, liasse il B.) 
* 
Monseigneur, depuis mes lettres escriptes a lempereur que jay différé 
denvoyer attendant le succès des affaires afin de pouvoir advertir de ce 
que Ion avoit icy fait touchant lapprehension et punition des acculpez qui 
est le principal de ma charge, les eschevins et jurez qui avoient este envoyés 
vers la Royne pour oyr les confessions des trois prisonniers sont retournés 
avec toutes les mesmes pièces que ladite dame Royne avoit envoyé à sa 
majesté impériale avant mon partement de Spire, contenant lesdites con¬ 
fessions, et sur lesquelles lesdits prisonniers sont este recolés, et ont per¬ 
sisté en icelles ou en la plus grande part, et se sont assemblez aulcuns 
personnages députés tant par le chapitre que ceulx de la cite pour veoir 
lesdites confessions et decerner sur ladite appréhension. Et ont lesdites 
